સાણંદ નગરપાલિકાએ પ્લાસ્ટિક પર પ્રતિબંધ લાદવા છતાં વેપારીઓ દ્વારા આ આદેશની ઐસીતૈસી કરીને ૫૦થી માઇક્રોનથી નીચેનું પ્લાસ્ટિક વાપરવાનું ચાલુ રાખ્યું છે. ત્યારે નગરપાલિકા દ્વારા દરેક દુકાનદાર,લારી-ગલ્લાધારકો, ફરસાણના વેપારીઓને ત્યાં પ્રથમવાર આકસ્મિક ચેકિંગ હાથ ધરીને પ્રતિબંધિત પ્લાસ્ટિકનો જથ્થો જપ્ત કરાશે . જો વેપારી પાસેથી ફરીથી પ્લાસ્ટિકનો જથ્થો ઝડપાશે તો સ્થળ પર જ બે હજારનો દંડ ફટકારવામાં આવશે .જો વેપારી દ્વારા વારંવાર નિયમભંગ કરાશે તો નગરપાલિકા અધિનિયમ તેમજ કાનુની જોગવાઇ હેઠળ વેપારી સામે પોલીસ ફરિયાદથી લઇને મિલકતો સીલ તેમજ મિલકતો જપ્ત કરવા સુધીની કાર્યવાહી કરવાની પાલિકા દ્વારા ચીમકી ઉચ્ચારાઇ છે.